  Виталий Пронин Анастасия Ларионова, Вавож ёросысь Ӟамбай школаысь 9-тӥ классын дышетскись- Ойдолэ футболэн шудом ни! Тырмоз пукыны! - Ромалэсь озьы кеськемзэ кылыса, тэле походэ лыктэм пиос, тылскемзэс кысытэк ик, кошко вал ни.- Максим, нош тон кытчы? Кин-о тылскеммес  чаклалоз? Мон-а, мар-а? Пуксьы но пук: эскерисе кылёд, - лек куаретӥз Рома покчиезгес пияш шоры.Соиз, вазьыны дӥсьтытэк, интыяз пуксиз… Пиос люр-ляр! карыса тупез ӵыжало. Куд-огъёсыз ӝамдэлы ӵыдэтскыны Максим вӧзы пуксё, пиёклэсь вожъяськон мылкыдзэ бугырто. Солэн но шудэмез потэ ук! Нош сое уг лэзё: пичи на ай, шуо. Нош тылскемез чакланы ке, бадӟым ни! Озьы мӧзмыса пуконъяз синъёсыз кыниськыны ӧдъязы…«Мыным тӥледын шудыны уг яра ке, берто! - малпаз пияш. - Тылскемдэс но асьтэос чаклалэ! Шедьтӥзы татын!»Нокинлы номыр вератэк, кошкиз. Тылскемез чаклась ӧйлась ни…Пиос футболэн шудон висказы ӧз ик шӧдэ, кызьы писпуос тӥчыр-тачыр! карыны ӧдъязы. Шуак кин ке кеськиз: «Пожар!!!» Пиос кышкыт югдуре шедизы. Котырак тэль ӝуа, потыны пась ик ӧвӧл!...Максим шуак сайказ. Кышкыт уйвӧтлэсь-а, тылскем дорын пукемезлэсь-а, копак пӧсям. Котыр тэль шаугетэ, иське, со уйвӧт гинэ вылэм. Адӟиз: дораз Роман матэктэ. Нош ик куронэз вань меда?- Максим, тон мар татын весь пукиськод? Шудэмед уг поты шат? Мын, мон огнам но татын пукыны быгато.Максимлэн синъёсыз шумпотонэн ӝуатскизы!   Теги: инкуазь конкурс удмуртдунне  